
Nr. 22/105


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.149/2007 privind aprobarea unor măsuri în domeniul finanţelor publice , cu care comisia noastră a fost sesizată în fond cu adresa Biroului Permanent nr. PL.x 139  din 17 martie 2008.
	PREŞEDINTE,

Aurel Gubandru

RAPORT

asupra proiectului de Lege pentru aprobarea Ordonanţei de urgenţă a Guvernului nr.149/2007 privind aprobarea unor măsuri în domeniul finanţelor publice 
     
     Cu adresa nr.PL.x 139  din 17 martie 2008, Biroul Permanent, conform art.95 şi 115 din Regulamentul Camerei Deputaţilor, republicat, a sesizat,  spre dezbatere, în procedură de urgenţă, Comisia pentru buget, finanţe şi bănci cu proiectul de Lege pentru aprobarea Ordonanţei de urgenţă a Guvernului nr.149/2007 privind aprobarea unor măsuri în domeniul finanţelor publice . 
          La întocmirea raportului s-au avut în vedere avizele Consiliului Legislativ, al Comisiei pentru muncă şi protecţie socială şi al Comisiei juridică, de disciplină şi imunităţi.

                          Prezentul proiect de Lege are ca obiect de reglementare aprobarea Ordonanţei de urgenţă a Guvernului nr. 149/2007 privind aprobarea unor măsuri în domeniul finanţelor publice prin care s-au reglementat următoarele măsuri în domeniul finanţelor publice, respectiv:

· diminuarea veniturilor bugetului de stat cu 1100 milioane lei la taxa pe valoarea adăugată şi majorarea deficitului bugetului de stat aceeaşi sumă;

· majorarea veniturilor şi excedentului bugetului asigurărilor sociale de stat cu suma de 1000 milioane lei;

· majorarea veniturilor şi excedentului bugetului asigurărilor pentru şomaj cu suma de 100 milioane lei;

· întărirea cadrului legislativ privind introducerea sistemelor moderne de plată a salariilor şi prelungirea termenului limită până la care instituţiile publice din mediul urban pot trece la plata drepturilor salariale prin intermediul cardurilor.

                 Proiectul de Lege face parte din categoria legilor ordinare, potrivit art. 76 din Constituţia României, republicată.
            La dezbaterea proiectului au participat, în conformitate cu prevederile art. 54 şi 55 din Regulamentul Camerei Deputaţilor, republicat, doamna Doina Dascălu şi doamna Georgia Babici, Secretar de Stat şi, respectiv, director general, la Ministerul Economiei şi Finanţelor.

            La lucrările comisiei au participat  22 deputaţi, din totalul de 28 membri ai comisiei.

            Raportul comisiei a fost adoptat cu majoritate de voturi. 

            Proiectul de Lege a fost adoptat de Senat în şedinţa din data de 12 martie 2008.

            Proiectul de lege, potrivit art. 75 din Constituţia României, republicată şi al art. 92 din Regulamentul Camerei Deputaţilor, republicat este de competenţa decizională a Camerei Deputaţilor.
             In urma dezbaterii proiectului de Lege pentru aprobarea Ordonanţei de urgenţă a Guvernului nr.149/2007 privind aprobarea unor măsuri în domeniul finanţelor publice, în şedinţa din data de 18 iunie 2008, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat.
	PREŞEDINTE,

Aurel Gubandru
	SECRETAR,

Radu Cătălin Drăguş


            Consilier parlamentar:
Rosu Gica       

